ΓΡΑΠΤΗ ΕΡΩΤΗΣΗ E-1629/01

υποβολή: Caroline Jackson (PPE-DE) προς την Επιτροπή

(12 Ιουνίου 2001)

Θέμα: Χρηματοδότηση από την ΕΕ πειραματικών ερευνών με χρήση πρωτευόντων

Έχει ανακοινωθεί ότι το Βιοϊατρικό Έρευνητικό Κέντρο Πρωτευόντων στο Rijswijk της Ολλανδίας λαμβάνει επιδοτήσεις από τον προϋπολογισμό της ΕΕ.

1. Είναι σε θέση η Επιτροπή να αναφέρει το ύψος των επιδοτήσεων και το είδος των πειραμάτων που διεξάγονται;

2. Πώς δικαιολογεί η Επιτροπή δαπάνες για έρευνες αυτού του τύπου σε εκείνους που είναι ριζικά αντίθετοι ως προς τη χρήση πρωτευόντων σε ιατρικές έρευνες;

Απάντηση του κ. Busquin εξ ονόματος της Επιτροπής

(18 Ιουλίου 2001)

Υπό το Πέμπτο Πρόγραμμα Πλαίσιο για την Έρευνα και Τεχνολογική Ανάπτυξη (Ε & Α) η Επιτροπή χρηματοδότησε μέχρι στιγμής το Κέντρο για τη Βιοϊατρική Έρευνα στα Πρωτεύοντα (Biomedical Primate Research Centre - BPRC) με συνολικό ποσό περίπου 4,3 εκατομμυρίων. Η χρηματοδότηση περιλαμβάνει σειρά τριετών ερευνητικών έργων που δρομολογήθηκε το 1999 και το 2000. Τα έργα αυτά καλύπτουν ερευνητικούς τομείς όπως η ανάπτυξη εμβολίων και φαρμάκων για το σύνδρομο της ανθρώπινης ανοσοανεπάρκειας (HIV), τη φυματίωση, την ελονοσία και την ηπατήτιδα Γ.

Στο Πέμπτο Πρόγραμμα Πλαίσιο για Ε & Α, η Επιτροπή επέδειξε μεγάλη προσοχή στα πειράματα σε ζώα και στη μέριμνα για τα ζώα.

Στο παράρτημα της απόφασης του Συμβουλίου(1) σχετικά με το Πρόγραμμα Ποιότητα Ζωής ορίζεται ότι η χρηματοδότηση της έρευνας στην οποία εμπλέκονται ζώα, περιορίζεται, εις ό,τι αφορά το εν λόγω πρόγραμμα, στα πειράματα και δοκιμασίες σε ζώα, που πρέπει, όποτε είναι δυνατό να αντικατασταθούν με μεθόδους in vitro ή με άλλες εναλλακτικές μεθόδους. Επιβάλλεταιποχρέωση σε όλους τους αιτούντες να περιγράφουν, στις προτάσεις τους, τις διαδικασίες πουιοθετούν για την τήρηση των αρχών των τριών R (replacement, reduction and refinement) (αντικατάσταση, περιορισμός και εξευγενισμός) καθώς και για τη προστασία των συνθηκών διαβίωσης των ζώων.

Επιπλέον,πό το πρόγραμμα αυτό ενισχύεται η έρευνα για την ανάπτυξη εναλλακτικών, έναντι των πειραμάτων σε ζώα, μεθόδων καθώς και για την προστασία των τρόπων διαβίωσης των ζώων.

Στο πλαίσιο του προγράμματος Ποιότητα Ζωής, οι προτάσεις που αφορούν ευαίσθητα ζητήματα - όπως είναι η χρήση πρωτευόντων οργανισμών πλην του ανθρώπου -ποβλήθηκαν σε ανεξάρτητη εξέτασηπό το πρίσμα της ηθικής. Η επιτροπή ηθικής εξέτασης περιλαμβάνει, μεταξύ άλλων, εκπροσώπους φιλοζωϊκών ομάδων. Η ηθική εξέταση εξασφαλίζει ότι όλες οι ερευνητικές δραστηριότητες στις οποίες εμπλέκονται ζώα, διενεργούνται σύμφωνα με την οδηγία 86/609/ΕΟΚ. Στην εξέταση αυτή λαμβάνεταιπόψη το συνολικό όφελος από την προτεινόμενη έρευνα σε σχέση προς το ενδεχόμενο κόστος από πλευράς ταλαιπώρησης των ζώων. Επιπλέον, οι συμμετέχοντες στα ερευνητικά έργα οφείλουν να πληρούν όλες τις εθνικές νομικές και δεοντολογικές απαιτήσεις. Η χρηματοδότηση του έργου δεν αποδεσμεύεται προτού απαντηθούν ικανοποιητικά όλα τα ζητήματα ηθικής.

Το κέντρο BPRC, το οποίο εδρεύει στην Κοινότητα αλλά είναι ανεξάρτητο από αυτή, δεσμεύτηκε με σύμβαση να πληροί όλες τις εθνικές νομικές και ηθικές απαιτήσεις.

(1) Απόφαση 1999/167/ΕΚ του Συμβουλίου της 25ης Ιανουαρίου 1999 σχετικά με τη θέσπιση ειδικού προγράμματος έρευνας, τεχνολογικής ανάπτυξης και επίδειξης για την ποιότητα ζωής και τη διαχείριση των έμβιων πόρων (1998 έως 2002), ΕΕ L 64 της 12.3.1999.